62020CO0717_INF
Определение на Съда (осми състав) от 6 юли 2021 г. —Karpeta-Kovalyova/Комисия
(Дело C‑717/20 P)
„Обжалване — Член 181 от Процедурния правилник на Съда — Публична служба — Договорно наети служители — Съпруга на гръцки дипломат, пребивавала в Брюксел преди наемането на работа — Определяне на мястото на наемане на работа и центъра на интересите — Отказ да се отпуснат на жалбоподателката надбавка за експатриране и свързаните с това придобивки — Явно неоснователна жалба до Съда“
1.
Длъжностни лица — Работна заплата — Надбавка за експатриране — Условия за предоставяне — Липса на обичайно местопребиваване или на основна професионална дейност в държавата членка по месторабота през референтния период — Понятие за обичайно местопребиваване — Спорадично и кратко отсъствие от посочената държава — Обстоятелство, което не засяга обичайния характер на местопребиваването — Престой в качеството на студент — Обстоятелство, което e без определящо значение
(член 4, параграф 1, буква а) от приложение VII към Правилника за длъжностните лица)
(вж. т. 3—5, 20 и 21)
2.
Длъжностни лица — Работна заплата — Надбавка за експатриране — Условия за предоставяне — Работа за друга държава или за международна организация — Понятие — Работа, извършвана в рамките на дипломатическа мисия от съпруга на съответното длъжностно лице — Изключване
(член 4, параграф 1, буква а) от приложение VII към Правилника за длъжностните лица)
(вж. т. 11 и 12)
Диспозитив
1)
Отхвърля жалбата като явно неоснователна.
2)
Г‑жа Marina Karpeta-Kovalyova понася направените от нея съдебни разноски.